Odense Adresse-Contoirs Efterretninger, 1823-08-28
Vor fortjente Professor Nyerup vedbliver i Maanedsskriftet Hesperus at oplyse den Diævlemagie, som despotiserede den menneskelige Aand i de foregaaende Aarhundreder, og har nu naaet Forskrivninger til Fanden, som fulgte efter den egentlige Hexeveriode. Det er saaledes ikke længer end siden Aar 1733, at Deliqventen Jens Jørgensen. formedelst at han, da han var Discipel i Fredericia Skole skulde med sit Blod have forskrevet sig til Satan, ved Høiesteret blev dømt til, at hans Tunge levende skulde skiæres af hans Mund, hans Haand og Hoved afhugges og tilligemed Tungen sættes paa Stage, samt Kroppen under Stagen nedgraves, for hvilken Straf han dog pardoneredes, imod at han skal paa alle Steder, hvor han har givet Forargelse, det sone, og straffes i Skolen med Riis paa Kroppen, saa og at staae aabenbar Skrifte, og siden at arbeide i Bremerholms Jern hans Livstid. "Af Rothes Reskripter 3die Part 2det B. S. 1340 42 sees og, at en Landsoldat fra Vendsyssel, Jerslev Herred, bekjendte i 2 Mænds Overværelse, at han Juleaften 1752 havde i Jerslev Kirke indgivet sig til Diævelen, med ham gjort Forbund, og med sit Blod forskrevet sig til ham for 8 Daler aarlig, hvoraf han berettede, at have faaet 3 Daler paa Haanden. Han blev bragt til Aalborg, hvor han gik til sand Bekjendelse, nemlig, at af hvad han tilforn havde sagt, var kun det sandt, at han bemeldte Juleaften 1752 havde været ved Jerslev Kirke, for at søge at komme i Pagt og Forbund med den onde Aand, var og til den Ende gaaet 3 Gange omkring Kirken, blæst hver Gang ind af Røgler hullet, og talt til Satan om at lukke op; men at Jngen lod sig see, og ingen Dør blev aabnet. Allevegne kappes Man nu om at indrette Søebade, og Beskrivelserne over det enes Fortrin for det andet kunne vel ikke altid siges at være frie for en Smule Partiskhed. eller Overdrivelse. Dette er da ikke nyt, thi i Oversættelsen af Vogels diætetiske Lexikon sagde allerede Dr. Frankeuan: at ikke saasnart har en tydsk Doctor opsnuset en Smule Bæk eller Kildevand, før han i alle Blade udbasuner dets ypperlige Virkninger, og indsætter sig der som denne Kildes Guddom, for at modtage det Guld, der nedregner paa hans Altar, som Offer for ret- og lettroende Sjele. Kuurbrøndenes Antal tager hvert Aar mægtigt til i Tydskland; men de Helbredede lade ikke et Ord høre fra sig. Hvor Man ikke kan have de naturlige Sundheds brønde tager Man i dette Stykke nu ogsaa tiltakke med Kunsten, som i Stokholm, hvorfra nylig læstes følgende Beretning desangaaende: "Drikningen af det her præparerede artificielle Carlsbad=Vand har en utrolig Fremgang. Til den Termin, som endte med Julii Maaned, havde henimod 500 Brøndgjæster antegnet sig og deeltaget deri, og endnu flere skulle have anmeldt sig til den Termin, som begyndte den 1ste August. Jkke en Eneste klager over at befinde sig værre efter Brønddrikningen; men stort er deres Antal, som paastaae at være derved befriede fra gamle Plager og Uordener i Kroppen og Maven. Trangbrystige sige, at de nu aande meget lettere; de Gigtsyge, at Ver ken er forsvunden; de, som klagede over en daarlig Mave, at Fordøielsen gaaer nu bedre for sig o. s. v. Ja endog de, som plagedes af Steen og Nyre=Svagheder, finde sig i høi Grad soulagerede. Jmidlertid formene Sagkyndige, at det ogsaa er den strængere Diæt og den meere ordentlige Levemande, som meget har bidraget til Patienternes forbedrede Helbreds-Tilstand. Kommer nu hertil, at Man, for at staae op alle Morgener for Kl. 6, maa gaae tidlig til Sengs, at 2 a 3 Timers Prommenade er en Motion, forhen ukjendt for flere af de brønddrikkende Herrer og Damer, og endeligen den Munterhed og det Liv, som hersker i Forsamlingen og som forstærkes af Janitschar=Musik med fuldt Orchester, saa bliver det lykkelige Resultat af Brønd drikningen lettere at forklare. Flere Gjæster, som forrige Aar drak af Carlsbader=Kilden i Tydskland, drikker nu af Vandet paa Carl den Trettendes Torv, og finde, efter hvad de selv sige, ingen eller høist ubetydelig Forskiel i Smagen. Professor Berzelius, der tilbereder Vandet, drikker selv hver Morgen det samme Qvantum deraf, som de andre Gjæster.